กัมนอว์

กัมนอว์ (กาตาลา: Camp Nou; "สนามใหม่" หรือ สปอติฟายกัมนอว์ กาตาลา: Spotify Camp Nou ตามชื่อผู้สนับสนุน) เป็นสนามเหย้าของสโมสรฟุตบอลบาร์เซโลนา ตั้งอยู่ที่เมืองบาร์เซโลนา แคว้นกาตาลุญญา ประเทศสเปน เริ่มก่อสร้างเมื่อวันที่ 28 มีนาคม ค.ศ. 1954 และเปิดใช้อย่างเป็นทางการเมื่อวันที่ 24 กันยายน ค.ศ. 1957 มีความจุทั้งสิ้น 99,354 ที่นั่ง ถือเป็นสนามที่ใหญ่ที่สุดในสเปน และทวีปยุโรป และเป็นสนามฟุตบอลที่ใหญ่เป็นอันดับ 3 ของโลก กัมนอว์ เป็นสนามจัดการแข่งขันนัดชิงชนะเลิศยูฟ่าแชมเปียนส์ลีกสองครั้ง ในปี ค.ศ. 1989 และ 1999 ยูฟ่าคัพวินเนอร์สคัพสองครั้ง อินเตอร์-ซิตีส์แฟส์คัพสี่ครั้ง ยูฟ่าซูเปอร์คัพสี่ครั้ง โกปาเดลเรย์สี่ครั้ง โกปาเดลาลิกาสองครั้ง และซูเปร์โกปาเดเอสปัญญา 21 ครั้ง นอกจากนี้ ที่นี่ยังเป็นสถานที่จัดการแข่งขันฟุตบอลชิงแชมป์แห่งชาติยุโรป 1964 จำนวนสองจากที่สี่นัด รวมถึงฟุตบอลโลก 1982 5 นัด (รวมถึงนัดเปิดการแข่งขัน) รวมทั้ง 2 จาก 4 นัดของ และรอบชิงชนะเลิศของกีฬาฟุตบอลในโอลิมปิกฤดูร้อน 1992 ในวันที่ 15 มีนาคม ค.ศ. 2022 มีการประกาศว่าสปอติฟาย บริการสตรีมเพลง ผ่านข้อตกลงที่จะรับสิทธิ์ในการตั้งชื่อในสนามกีฬากับสโมสรฟุตบอลบาร์เซโลนา ด้วยเงินมากถึง 310 ล้านดอลลาร์สหรัฐ หลังสภาผู้แทนพิเศษของสโมสรฟุตบอลบาร์เซโลนาอนุมัติข้อตกลงการเป็นสปอนเซอร์กับสปอติฟายในวันที่ 3 เมษายน ค.ศ. 2022 จึงมีการเปลี่ยนชื่อสนามเป็น สปอติฟายกัมนอว์ อย่างเป็นทางการในวันที่ 1 กรกฎาคม ค.ศ. 2022 ในเดือนเมษายน ค.ศ. 2022 มีการประกาศบูรณะซ่อมแซมสนามกีฬาในเดือนมิถุนายน ค.ศ. 2023 หลังจบฤดูกาล ฟุตบอลโลก 1982 สนามกีฬานี้ถือเป็นหนึ่งใน 17 สนามในฟุตบอลโลก 1982 และจัดการแข่งขันดังนี้: อ้างอิง บรรณานุกรม Ball, Phill (2003). Morbo: The Story of Spanish Football. WSC Books Limited. ISBN 0-9540134-6-8. Eaude, Michael (2008). Catalonia: a cultural history. Oxford University Press. ISBN 0-19-532797-7. Farred, Grant (2008). Long distance love: a passion for football. Temple University Press. ISBN 1-59213-374-6. Murray, Bill; Murray, William J. (1998). The world's game: a history of soccer. University of Illinois Press. ISBN 0-252-06718-5. Snyder, John (2001). Soccer's most wanted: the top 10 book of clumsy keepers, clever crosses, and outlandish oddities. Brassey's. ISBN 1-57488-365-8. แหล่งข้อมูลอื่น เว็บไซต์อย่างเป็นทางการ โปรไฟล์ที่เว็บไซต์ เอสตาดิโอสเดเอสปัญญา (ในภาษาอังกฤษ)